Pædofil sigtet i ny sag: Birger Eli er så farlig, han ikke må eje en computer - Krimi | www.bt.dk
BT TV BTshop BT retter Abonnement E-avis Bestil abonnement Annoncer Hør radio POP FM Radio24syv Send tip Cookie- og Privatlivspolitik Pædofil sigtet i ny sag: Birger Eli er så farlig, han ikke må eje en computer
Af Birger A. Andersen Fredag den 30. august 2013, 12:24 Birger Eli ChristiansenBetragtes som en af landets farligste sexforbrydere og er anbragt på den sikrede institution Kofoedsminde i Rødby. Kvalte allerede som 12-årig en jævnaldrende kammerat med en plasticpose på en institution, og har siden talrige gange forgrebet sig på børn. Fik sidste år i en historisk dom frataget retten til at bruge computere og mobiltelefon uden opsyn af personale, efter at have søgt kontakt med børn over nettet og samlet en stor mængde børneporno.
En af Danmarks farligste sexforbrydere, den 50-årige Birger Eli Christiansen, kan skrive en ny sigtelse for besiddelse af børneporno på sit i forvejen omfattende synderegister, erfarer bt.dk.
Birger Eli Christiansen har på grund af sin forkærlighed for sex med børn i årevis været dømt til anbringelse på den sikrede institution Kofoedsminde i Rødby.
Se billederne: Her er de hårdest dømte sexforbrydere i Danmark
Alligevel fortsatte han ved hjælp af sin mobiltelefon og computer fra institutionen med at søge pædofil forbindelse med mindreårige, der blev forsøgt lokket til kontakt af seksuel karakter. Desuden viste det sig, at han på institutionen havde samlet en stor mængde børneporno sammen.
Det indbragte ham for et års tid siden en historisk dom, hvor han af retten blev pålagt kun at måtte bruge computer og andre elektroniske hjælpemidler, hvis det blev overvåget af personalet på Kofoedsminde.
Alligevel har den vedholdende sexforbryder tilsyneladende haft held til at snyde sine oppassere. I juni slog personalet alarm til Sydsjællands og Lolland-Falsters Politi, fordi man havde mistanke om, at Birger Eli Christiansen trods det påbudte opsyn havde haft held til at skaffe sig ny børneporno.
Det har politiets efterforskning og tekniske undersøgelser af sexforbryderens mobiltelefon nu bekræftet.
- Jeg kan ikke udtale mig om en navngiven person, men jeg kan bekræfte, at en person på den pågældende institution vil blive sigtet for besiddelse af børneporno. Dels på sin mobiltelefon og dels i form af en halv snes papirbilleder, siger vicepolitiinspektør Peter Damgaard til bt.dk.
Efter henvendelsen fra personalet ransagede politiet i juni Birger Eli Christiansens værelse på Kofoedsminde, og det var her, at papirbillederne dukkede op. Politiet har endnu ikke klarlagt, hvordan han har skaffet dem.
- Der er endnu ikke taget juridisk stilling til, hvilke konsekvenser besiddelsen af børnepornoen efter politiets mening skal have for den pågældende. Vi har aldrig haft en sag af den karakter før, tilføjer vicepolitiinspektøren.
Birger Eli Christiansen kvalte allerede som 12-årig en jævnaldrende kammerat med en plasticpose på en institution, og har siden talrige gange forgrebet sig på børn.
Se billederne: Her er de hårdest dømte sexforbrydere i Danmark Historisk dom til sexmonster Dømt pædofil fik fri adgang til børneporno VIND JULEGAVERNE - Tilmeld dig vores julekalender vind præmier helt frem til juleaften til en samlet værdi af 125.000 kr.